《海棠》
金朝·梁持胜

野杏山桃委路尘，芳华都属锦城春。只缘造物偏留意，任使无香亦可人。

粉白漫誇妆样巧，胭脂难染睡痕新。沈香亭子勾栏畔，消得君王比太真。

作者简介：（?—1217）金绛州人，本名询谊，字经甫，又字仲经。梁襄子。章宗泰和六年进士，复中宏词。累官太常博士，迁咸平路宣抚司经历官。行省太平与宣抚使蒲鲜万奴谋叛，持胜与裴满赛不等约，杀太平，共伐万奴。事泄，被害。